钦定古今图书集成/明伦汇编/闺媛典/第309卷 > 皇清四十二 > 曹兆远妻叶氏
## 钦定古今图书集成/明伦汇编/闺媛典/第309卷 > 皇清四十二 > 曹兆远妻叶氏

按《歙县志》：“叶氏，曹兆远妻。嫁未几，兆远病瘵死，无子。叶年二十，甘淡泊三十馀年，抚夫侄鼎象鼎重为后。”

===方学俊妻俞氏===

按《歙县志》：“俞氏，岩镇儒士方学俊妻。年二十七夫亡，子甫二龄，内外无亲，家贫，纺绩自食，矢志靡他。副使方道通、给谏方士亮悯其苦节，常周之，卒抚孤成立。年七十六终。邑令旌表。”